चंद्रकांत पाटील: निवडणूक शपथपत्रात खोटी माहिती दिल्याप्रकरणी चौकशीचे आदेश #5मोठ्याबातम्या\n1. शपथपत्रात माहिती लपवल्याप्रकरणी चंद्रकांत पाटील यांच्या चौकशीचे आदेश 

निवडणूक शपथपत्रात चुकीची माहिती दिल्याप्रकरणी भारतीय जनता पक्षाचे प्रदेशाध्यक्ष चंद्रकांत पाटील यांची चौकशी करावी, असे आदेश पुणे न्यायालयाच्या न्यायदंडाधिकारी जान्हवी केळकर यांनी पोलिसांना दिले आहेत. यावर 15 सप्टेंबरपर्यंत माहिती सादर करावी, असंही न्यायालयाने म्हटलं. 

माजी महसूलमंत्री चंद्रकांत पाटील यांनी निवडणुकीत अर्ज करताना चुकीची माहिती दिल्याचा आरोप अभिषेक हरिदास यांनी केला होता. तसंच याबाबत तक्रार करत त्यांनी पुणे न्यायालयात याचिका दाखल केली होती. 

त्यावर सुनावणी करताना न्यायालयाने या प्रकरणाच्या चौकशीचे आदेश पोलिसांना दिले आहेत. पण सदर तक्रार आपल्याविरुद्ध राजकीय सूडबुद्धीने करण्यात आली असून सर्व आरोप बिनबुडाचे असल्याची प्रतिक्रिया चंद्रकांत पाटील यांनी दिली. 

"आपल्याकडे न्यायालयीन आदेशाची प्रत अद्याप आलेली नसून आत्ताच त्याविषयी काही भाष्य करता येणार नाही," असंही पाटील म्हणाले. ही बातमी टीव्ही 9 मराठीने दिली आहे.   

2. शिवरायांच्या आशीर्वादामुळे राम मंदिराचा प्रश्न मार्गी आणि मी मुख्यमंत्री - उद्धव ठाकरे

अनेक वर्षे प्रलंबित राहिलेला अयोध्येतील राम मंदिराचा प्रश्न शिवरायांच्या आशीर्वादामुळेच मार्गी लागला. तसंच यामुळेच मी मुख्यमंत्री बनलो, हा चमत्कार मी अनुभवला आहे, असं प्रतिपादन मुख्यमंत्री उद्धव ठाकरे यांनी केलं आहे. 

पुणे जिल्ह्यातील मंचर येथे शिवाजी महाराज चौकात उभारण्यात आलेल्या छत्रपती शिवाजी महाराज यांच्या अश्वारुढ पुतळ्याचे अनावरण तसंच मंचर ग्रामपंचायतीच्या व्हेंटीलेटरसह अत्याधुनिक रुग्णवाहिकेचा लोकार्पण सोहळा शुक्रवारी (21 ऑगस्ट) उद्धव ठाकरे यांच्या हस्ते ऑनलाईन पद्धतीने पार पडला. यावेळी ते बोलत होते. 

राम मंदिराचा प्रश्न मार्गी लावायचा या जिद्दीनेच नोव्हेंबर 2018 मध्ये अयोध्या गाठली होती, त्यानंतर लगेच सर्वोच्च न्यायालयात सुनावणीला सुरुवात झाली आणि राम मंदिराचं स्वप्न प्रत्यक्षात उतरलं, असं ठाकरे म्हणाले. ही बातमी ई-सकाळने दिली आहे. 

3. राजीव कुमार देशाचे नवे निवडणूक आयुक्त 

राजीव कुमार यांची देशाचे नवे निवडणूक आयुक्त म्हणून नियुक्ती झाली आहे. विद्यमान निवडणूक आयुक्त अशोक लवासा यांनी आपल्या पदाचा राजीनामा दिल्यानंतर राजीव कुमार यांची त्या पदावर नियुक्ती करण्यात आली. राजीव कुमार 1 सप्टेंबरपासून या पदावर रुजू...\n\ntl;dr:
आज विविध वृत्तपत्रं आणि वेबसाईटवर प्रसिद्ध झालेल्या बातम्यांपैकी पाच मोठ्या बातम्यांचा थोडक्यात आढावा...